# data[].attributes.headline
แข่งโครงงานครั้งแรก

# data[].attributes.subject
แข่งโครงงานครั้งแรก

# data[].attributes.body
เป็นการได้ไปแข่งโครงงานครั้งแรกตอนม.4 รู้สึกตื่นเต้นมากเลยค่ะเพราะเราไม่เคยไปแข่งขันเลยไม่ว่าจะกิจกรรมไหน ๆ เราเป็นคนที่ไม่กล้าแสดงออกขี้อายมากกกแต่ก็พยายามเต็มที่ ช่วงเวลาที่กำลังทำโครงงานเป็นช่วงปิดเทอมเดือนตุลาพอดีตอนนั้นเครียดมากว่าเราจะทำได้ไหม ก่อนไปแข่งก็ตื่นเต้นนอนไม่หลับกลัวจะจำสคริปคำพูดไม่ได้ แต่พอแข่งเสร็จก็รู้สึกโล่งมาก ๆ เลยค่ะและก็ได้ผ่านเข้ารอบด้วยแหละแล้วเราก็ได้ไปเครียดตอนแข่งรอบสุดท้ายแทนอีกที55555พอเวลาผ่านไปเมื่อนึกถึงมันก็ถือเป็นประสบการณ์ที่ดีมาก ๆ มันทำให้เรากล้าแสดงขึ้นถึงจะไม่มากแต่ก็กล้ามากกว่าตอนแรก^^

# data[].attributes.body
ช่วงเวลามัธยมเป็นช่วงเวลาที่เราสามารถสนุก สามารถเล่นได้เต็มที่ ตื่นสายก็มีคนปลุก มีคนไปรับ-ไปส่งที่โรงเรียนทุกวัน ไปโรงเรียนก็ไปเจอเพื่อน ๆ เวลามีงาน มีการบ้านเพื่อนก็จะค่อยบอกในกลุ่มห้องว่าวันนี้มีงานอะไร ส่งวันไหน ถ้ามีงานไหนที่ทำไม่เป็น ทำไม่ได้เพื่อนก็จะอธิบาย จะสอนให้ฟัง และเพื่อนทั้งห้องสามารถคุยเล่นกันได้ถึงจะเล่นเป็นกลุ่มแต่พออยู่ในห้อง ในโรงเรียนก็ช่วยเหลือกัน พอถึงช่วงสอบคุณครูจะบอกแนวข้อสอบเพื่อนคนไหนที่ได้วิชาไหนก็จะส่งต่อแนวข้อสอบให้เพื่อนคนอื่น ๆ ในห้อง เวลามีเกมมาเล่นก็สามารถเล่นด้วยกันได้ เช่น UNO WEREWOLF AMONG US หมากเก็บ ช่วงเวลามัธยมเป็นช่วงเวลาที่ถ้าย้อนกลับไปนึกถึงก็จะมีความสุขและอบอุ่นเสมอถึงบางครั้งอาจจะเครียดไปบ้างแต่ก็สามารถผ่านมันมาได้(^-^)

# data[].attributes.headline
ค่ายคณิตศาสตร์

# data[].attributes.subject
ค่ายคณิตศาสตร์

# data[].attributes.body
ค่ายนี้เป็นค่ายใหญ่ของสาขาวิชาคณิตศาสตร์และค่ายใหญ่ค่ายแรกของปี 1 เป็นค่ายนอนคืนที่พี่ปี 3 เป็นคนรับผิดชอบ มีปี 1 ปี 2 ปี 3 และอาจารย์บางท่านที่ไป ตอนที่ไปรู้สึกตื่นเต้นและกดดันมากเพราะเราต้องได้ไปดูแลน้องไปทำกิจกรรมร่วมกับน้องซึ่งเราเป็นคนคุยไม่เก่งกลัวจะไม่กล้าพูดคุยกับน้องแต่พอได้ทำจริง ๆ น้อง ๆ น่ารักมากเราสามารถคุยเล่นกับน้องได้ น้องก็กล้าที่จะพูดกับเราทำให้เรารู้สึกว่าเราก็กล้าคุยกับคนอื่นที่พึ่งรู้จักได้เหมือนกันนะ และมันจะมีกิจกรรมนึงที่ให้น้องได้เขียนความรู้สึกเกี่ยวกับการเข้าค่ายครั้งนี้แล้วมีน้องในกลุ่มที่เราดูแลเขียนความรู้สึกมาและมีชื่อเราเมื่อเราอ่านเจอแล้วเรารู้สึกดีมากกกกถึงแม้ว่าค่ายที่เราไปมันจะเหนื่อยจะลำบากมากเหมือนกันแต่มันก็รู้สึกดีมาก ๆ เลยค่ะนับเป็นความทรงจำที่ดีอย่างหนึ่งเลย

# data[].attributes.headline
ช่วงเวลาที่ชอบ

# data[].attributes.subject
ช่วงเวลาที่ชอบ

# data[].attributes.body
ช่วงเวลาที่ชอบที่สุดคือ "วันว่าง" วันที่เราไม่ต้องทำอะไรเลย เราแค่ตื่นมากินข้าว นอนเล่น วันไหนที่ได้ออกไปข้างนอกก็จะชอบไปที่สงบ ๆ นั่งดูท้องฟ้า ดูน้ำที่ไหลผ่าน ดูปลาที่กำลังว่ายในน้ำ ดูธรรมชาติที่อยู่รอบตัว และถ้าไปกับเพื่อนด้วยก็จะชอบนั่งคุยกันถึงเรื่องราวต่าง ๆ ที่ได้พบเจอมา พูดคุยอัปเดตชีวิต คุยเรื่องข่าวที่ดู เพลงที่ชอบ ร้านน้ำร้านอาหารที่ไปว่าเป็นยังไง เรื่องเรียน เรื่องครอบครัว ซึ่งช่วงเวลานั้นมักจะผ่านไปเร็วเสมอแต่เราก็ตั้งตารอวันนั้น

# data[].attributes.headline
ช่วงเวลาของเพลง

# data[].attributes.subject
ช่วงเวลาของเพลง

# data[].attributes.body
เพลงนี้เป็นเพลงที่ได้ยินเมื่อไหร่ก็รู้สึกอบอุ่นใจทุกที เป็นเพลงที่ทำให้ผ่อนคลาย ด้วยความที่เราชอบทำนองดนตรีประมาณนี้อยู่แล้ว และมีอีกหลายเพลงที่ฟัง ช่วงเวลาของเพลงจึงเป็นช่วงเวลาที่ชอบเพราะทำให้ไม่เงียบจนเกินไปเวลาที่ทำงานหรือเมื่อเราอยู่คนเดียว

# data[].attributes.attachment_link.title
ใจรัก - สุชาติ ชวางกูร

# data[].attributes.body
ชื่อ : นางสาวณัฏฐชา ภานุวัฒนโชค
รหัสนักศึกษา : 65040140206
สาขาวิชา : คณิตศาสตร์
คณะ : ครุศาสตร์